આ પ્રસંગે નવસારી કૃષિ યુનિ. એમ.બી.એ. પ્રોગ્રામના પ્રાધ્યાપક અને યુનિવર્સિટીના પ્લેસમેન્ટ એન્ડ કાઉન્સેલિંગ હેડ તથા આંતરરાષ્ટ્રીય ખ્યાતિપ્રાપ્ત મોટીવેશન ગુરુ ડો. મેહુલ ઠક્કરે વિકાસની કેડીએ શિક્ષણ અને સમાજની ભૂમિકા વિષય પર ઉપસ્થિતોને પોતાના આગવા અંદાજમાં સંબોધિત કરીને તેઓનો ઉત્સાહ વધાર્યો હતો. તેઓએ વિશ્વના સૌથી યુવા રાષ્ટ્ર એવા ભારતના ભાવી કર્ણધાર એવા વિદ્યાર્થીઓના સવાંર્ગી વિકાસ માટે શિક્ષક, સંચાલક તથા પાલકની ભૂમિકા સ્પષ્ટ કરતા શિક્ષકો, વાલીઓ, સમાજશ્રેષ્ઠીઓ તથા દેનેશ્વરીઓને આગળ આવવા આહ્વાન કર્યુ હતું.